Usman Albishir
Sanata Shehu Usman Albishir (An haife shine 15 ga watan Yuni shekaran 1945 – 2 Yuli shekarar 2012) dan Najeriya ne mai wakiltar mazabar Yobe ta Arewa a jihar Yobe. Mahaifinsa shine Alhaji Albishir Abdullahi.

Karatu 
Ya halarci makarantu kamar haka: Nguru Central Primary School a shekarar  (1953–1954), Islamic Quaranic School shekarar (1954–1956), Hausari Primary School, Maiduguri shekarar (1956–1959), Nguru Senior Primary School, Nguru shekarar (1959 – 1960), Provincial Secondary. Makaranta, Maiduguri (Now Government College 1964 – 1968). Ya samu Takaddun shaida kamar haka: Takaddar Firamare ta Farko shekarar (1960), Jami'ar London Janar Certificate of Education (GCE 1966), Takaddar Makarantun Yammacin Afirka (1968).

Kasuwanci 
Bayan samun nasarar kammala karatunsa na farko, ya shiga harkokin kasuwancin gidansu, inda aka ba shi horo tare da koyar dashi sana'o'i da kasuwanci wanda ya kai ga ya iya  ayyukan kasuwanci daban-daban da suka hada da masana'antu, jigilar kaya, jirgin sama, gine-gine da tallace-tallace.

Siyasa 

Siyasarsa ta fara ne a shekara ta 1998, a lokacin rikon kwarya na marigayi Janar Sani Abacha, inda ya tsaya takara kuma ya yi nasara da gagarumin rinjaye, inda ya zama dan majalisar dattawa a lokacin a karkashin jam'iyyar United Nigeria Congress Party (UNCP). A farkon jamhuriya ta hudu a shekara ta 1999 ya tsaya takara kuma ya lashe zaben sanata a jam'iyyar All Peoples' Party (APP). A lokacin da yake majalisar dattawa, saboda sanin kwarewarsa ta mulki da gudanarwa, sai aka zabe shi a matsayin shugaban majalisar dattijai ta APP, mukamin da ya rike daga watan Yuni 1999 zuwa Afrilu shekarar 2003.  Ya yi murabus ne bisa radin kansa. A cikin watan Yuni shekarar 1999, an nada Albishir a kwamitoci kamar haka, Banki da kudade Tsaro, Sufuri da Keɓancewa. 

Ya sake tsayawa takara kuma ya lashe zaben gundumar Yobe ta Arewa a watan Afrilun 2003, a  jam'iyyar All Nigeria People's Party (ANPP). 

Bayan sake zabe a shekarar 2003, an nada shi Shugaban Marasa Rinjaye na Majalisar Dattawa, amma ya yi murabus bisa matsin lamba a watan Disamba shekarar 2004. 

Albishir ya kasance dan takarar jam'iyyar ANPP a zaben gwamnan jihar Yobe a shekara ta 2007, inda gwamna mai ci Bukar Abba Ibrahim ya mara masa baya, kuma ya samu kuri'u 382 inda Sanata Mamman Bello Ali ya samu kuri'u 88 a zaben fidda gwani.  Sai dai saboda al’amuran shari’a jam’iyyar ta tsayar da Bello Ali a matsayin dan takara kuma aka zabe shi. Albishir ya daukaka kara kan wannan hukunci, kuma karar ta ci gaba da zama a gaban kotuna har zuwa watan Fabrairun shekarar 2010, lokacin da Kotun Koli ta yi watsi da daukaka kara na karshe. Daga baya Albishir ya koma jam’iyyar People’s Democratic Party (PDP) da fatan lashe zaben gwamna na shekarar 2011 acikin wannan jam'iyya. 

A ranar 11 ga watan Janairun shekarar 2011, a zaben fidda gwani na jam'iyyar PDP da aka gudanar a filin wasa na Damaturu, jihar Yobe, Usman Albishir ya doke tsohon ministan harkokin 'yan sanda Alhaji Adamu Maina Waziri da Malam Garba Umar inda suka samu tikitin takarar gwamna na jam'iyyar a zaben da akayi a watan Afrilun shekarar 2011. . Injiniya Yakubu Bello ya janye daga takarar ne jim kadan kafin a fara zaben yayin da Hassan Saleh, tsohon sakataren gwamnatin jihar Yobe, ya janye bayan ‘yan kwanaki. Albishir ya samu kuri'u 388; Waziri ya samu 226 yayin da Garba Umar ya samu 46.

Mutuwa 
Usman Albishir ya rasu ne a sanadiyyar hadarin mota a ranar 2 ga Yuli, 2012.

Manazarta 

Haifaffun 1945